የኦሮሚያ ፖሊስ የኢሬቻ በዓል በሠላም እንዲከበር አስፈላጊውን ቅድመ ዝግጅት አጠናቋል
ሕብረተሰቡ የበዓሉ አከባበር እስከሚጠናቀቅ የራሱንና የአካባቢውን ፀጥታ እንዲያከብርና እንዲያስከብርም መልዕክት አስተላልፏል።በምክትል ኮሚሽነር ማዕረግ የኮሚሽኑ የሕዝብ ግንኙነት ኃላፊ ምክትል ኮማንደር ሰለሞን ታደሰ እንደተናገሩት ኮሚሽኑ በዓሉ በሠላም በሚከበርበት ሁኔታ ዙሪያ ከቢሾፍቱ ከተማ ነዋሪዎች ጋር ተወያይቷል።በዚህም በሕብረተሰቡ ዘንድ አስፈላጊውን ግንዛቤ መፍጠር ተችሏል።የበዓሉ ተሳታፊዎች ያለምንም የፀጥታ ስጋት በዓሉን እንዲያከብሩ ለማድረግ ጥበቃ የሚያስፈልጋቸው ቦታዎች ተለይተው ኃይል ተመድቧል ብለዋል። ነው ያሉት።በከተማዋ በዓሉን ተከትሎ የትራፊክ መጨናነቅ እንዳይፈጠር አሽከርካሪዎች ቢሾፍቱ ከተማ መግቢያ ላይ በሚገኙ ተለዋጭ መንገዶች እንዲጠቀሙ አሳስበዋል።የበዓሉ ተሳታፊዎችም ሆኑ የከተማዋ ነዋሪዎች አሽካርካሪዎችን መሃል ከተማ ውስጥ ማቆም እንደሌለባቸውም አስታውቀዋል።አሽከርካሪዎች የሕብረተሰቡን እንቅስቃሴ ሠላማዊ ማድረግ እንዲቻል የተዘጉ መንገዶችን ጥሰው ከማለፍ እንዲቆጠቡና የትራፊክ ህግ እንዲያከብሩ አስገንዝበዋል።የበዓሉ ተሳታፊዎችም ወደ በዓሉ ስፍራም ሆነ በከተማዋ ውስጥ ሲንቀሳቀሱ ራሳቸውን ከትራፊክ አደጋ መጠበቅ ይኖርባቸዋል ብለዋል ምክትል ኮማንደሩ (ኤፍ.ቢ.ሲ)።